<!DOCTYPE html>
<html lang="zh-CN">
<head>
	<meta charset="UTF-8">
	<title>肺部(手太阴属脏)</title>
	<style>
        /* 这里可以添加一些CSS样式来美化文本，比如字体、颜色、间距等 */
        body {
            font-family: Arial, sans-serif;
            color: #333;
            line-height: 1.6;
        }
        h1 {
            text-align: center;
            color: #666;
        }
        p {
    		text-indent: 2em; /* 这里的值表示每行前面的空格大小 */
		}
		 .highlight {
            /*background-color: yellow;*/ /* 设置背景颜色 */
            color: red; /* 设置文字颜色 */
            font-weight: bold; /* 设置文字加粗 */
        }
    </style>
</head>
<body>
<h1>肺部</h1>
<div>
	<p>肺主气，属西方而色白，其形如华盖，为诸阳之首。凡声之出入，气之呼吸，自肺司之。其性娇嫩，故与火为仇，其体属金而畏燥。故遇寒亦咳，凡目白及右颊鼻孔，皆其分野，然肺气之衰旺，关乎寿命之短长， 全恃肾水充足，不使虚火铄金，则长保清宁之体，而寿臻永固。</p>
	<p>肺有里证，亦有表证，肺主皮毛故也。邪在表，右寸脉必浮，其症为发热、为喷嚏鼻塞、为咳、为嗽、为畏风、为胸满痛、为喉疼、为鼻燥、为伤暑风、为中时疫。</p>
	<p>发热者，腠理闭也，香苏散主之。喷嚏鼻塞者，肺窍受邪也，<i class="highlight">二陈汤</i>加苏叶、生姜主之。咳者，无痰而有声，气为邪遏也，<i class="highlight">桔梗前胡汤</i>主之。嗽者，有声而有痰，液已化痰也，止嗽散主之。喘者，风寒闭塞也，<i class="highlight">加味甘桔汤</i>主之。畏风者，邪在皮毛也，香苏散主之。胸满痛者，气郁而胀也，<i class="highlight">加味甘桔汤</i>主之。</p>
	<p>喉疼者，邪化火而内焰也，<i class="highlight">加味甘桔汤</i>主之。鼻燥者，邪化火而液干也，<i class="highlight">贝母瓜蒌散</i>主之。伤暑风者，恶寒头痛而烦渴，香需饮加荆芥、秦艽主之。中时疫者， 初头痛发热，渐呕恶胸满，或胀闷谵狂，唇焦口渴，先用<i class="highlight">香苏散</i>，次则<i class="highlight">神术散</i>。又治疫清凉散，便闭加大黄。 肺虚之证，右寸脉必细。其症为自汗、为咳嗽、为气急、为咯血、为肺痿、为虚劳。</p>
	<p>自汗者，气虚表不固也，<i class="highlight">八珍汤</i>加黄芪、北五味、 麦冬主之。咳嗽者，肺虚不宁也，<i class="highlight">五味异功散</i>主之。气急者，金不生水而虚火上炎也，<i class="highlight">知柏八味丸</i>主之。咯血者，阴虚动火也，初用四生丸，兼用<i class="highlight">生地黄汤</i>。肺痿者，火刑金而叶焦也，<i class="highlight">五痿汤</i>加天冬、百合主之，或<i class="highlight">紫菀散、人参燕窝百合汤</i>亦可。虚劳者，吐血而成，<i class="highlight">月华丸、归脾汤、六味地黄汤</i>并主之。</p>
	<p>肺实之证，脉右寸必有力。其症为气闭、为痰闭、 为暑闭、为水闭发喘、为风闭、为火闭、为咽痛、为右胁痛、为肺痈。</p>
	<p>气闭者，气壅塞其络而满闷也，<i class="highlight">加味甘桔汤</i>主之。 痰闭者，顽痰壅塞也，<i class="highlight">清膈煎</i>主之。暑闭者，暑邪中肺而烦渴也，<i class="highlight">消暑丸</i>加香薷、木通主之。水闭发喘者，胃经蓄水作肿而浸肺也，<i class="highlight">五皮饮</i>主之。风闭者，风郁于肺而哮嗽也，麻黄汤主之。火闭者，火郁于肺而喘胀也， 白虎汤加桑皮、亭苈主之。咽痛者，诸闭皆能作火也， 加味甘桔汤主之。右胁痛者，肝移邪于肺也，推气散主之。肺痈者，隐隐而痛，吐痰腥臭也，<i class="highlight">桔梗汤</i>主之。</p>
	<p>肺寒之证，外感居多，脉右寸必迟。其症为清涕、 为咳嗽、为恶寒、为面色痿白，清涕者，寒搏其液也， <i class="highlight">二陈汤</i>加苏梗主之。咳嗽者，金畏寒也，<i class="highlight">止嗽散</i>主之。 恶寒者，阴忌其类也，<i class="highlight">香苏散</i>主之。面色痿白者，寒伤正气也，六君子汤主之。</p>
	<p>肺热之证，脉右寸必数。其症为目赤，为鼻衄，为咽痛，为吐血，为咳嗽浓痰，为酒积，为龟胸，为小便不利，为便血。</p>
	<p>目赤者，火克金也，<i class="highlight">泻白散</i>加黄芩、菊花、连翘主之。鼻衄者，血热妄行也，<i class="highlight">茜根汤</i>主之。咽痛者，火逼咽道也，<i class="highlight">加味甘桔汤</i>主之。吐血者，火动其血也，<i class="highlight">四生散、犀角地黄汤</i>主之。咳嗽浓痰者，火刑金而灼肺液也，<i class="highlight">黄芩知母汤</i>主之。酒积者，鼻赤鼻疮，湿热内蒸也，<i class="highlight">黄芩清肺饮</i>加葛花主之。龟胸者，肺热而胀也，白虎汤主之。小便不利者，火铄金而化源窒也，<i class="highlight">黄芩清肺饮</i>加盐豉主之。便血者，肺与大肠相表里，火迫血行也，<i class="highlight">芍药甘草汤</i>加黄芩、丹皮、生地主之。</p>
	<p> &nbsp &nbsp &nbsp &nbsp &nbsp &nbsp----<i>出自《笔花医镜》</i><br> </p>
</div>
</body>
</html>